wickkiey/tamil-wikipedia-markdown huggingface dataset:
# சிற்றரத்தை



**சிற்றரத்தை** (Alpinia officinarum) என்பது சீனாவைத் தாயகமாகக் கொண்ட ஓர் இஞ்சிக் குடும்பத் தாவரமாகும். இது தென்கிழக்கு ஆசிய நாடுகளிற் பயிரிடப்படுகிறது. ஆசியாவில் இது சமையற் பொருளாகப் பயன்படுத்தப்படுகிறது.  

## மருத்துவக் குணங்கள்
சிற்றரத்தை ஒரு வலி நிவாரணி. சளி, இருமலைக் குணப்படுத்தும். மூட்டு வாத வீக்கத்தைக் குணப்படுத்தும். வயிற்றுப் புண்ணைக் குணப்படுத்தும். தொண்டைப் புண்ணைக் குணப்படுத்தும்.  

## மற்ற பயன்கள்
பண்டைய ஐரோப்பாவில் சிற்றரத்தை ஒரு நறுமணப்பொருளாகப் பயன்படுத்தப்பட்டது. தற்பொழுதும் கிழக்கு ஐரோப்பாவில் பயன்படுத்தப்படுகிறது.  

இந்தியாவில் சிற்றரத்தையைக் கசாயமாகவும் வாசனைத் திரவியமாகவும் பயன்படுத்துவர். மற்ற ஆசிய நாடுகளில் கறிகள், பானங்கள் மற்றும் உறைகூழ்களில் சிற்றரத்தை பயன்படுத்தப்படுகிறது.  

## அடிக்குறிப்புகள்
# வார்ப்புரு:Infobox United Nations membership



| image =  

| image2 = }  
| caption2 = }  

| headerstyle = background: lavender  
| header1 = ஐக்கிய நாடுகள் அவை உறுப்புமை  

| label2 = சார்பாளர்  
| data2 = }  

| label3 = உறுப்புமை  
| data3 = }  

| label4 =  
| data4 = }  

| label5 = முந்தைய பெயர்(கள்)  
| data5 = }  

| label6 = பாதுகாப்பு அவை உறுப்புமை  
| data6 = }  

| label7 =  
| data7 = }  

}}<noinclude>  
</noinclude>
# கார்த்திகைப்பட்டி



**கார்த்திகைப்பட்டி** என்ற கிராமம் தமிழ் நாட்டில் திருச்சிராப்பள்ளி மாவட்டம் தொட்டியம் வட்டத்தில்  
உள்ளது. இங்கு கார்த்திகை தீபம் சிறப்பாகக் கொண்டாடப்படுகிறது. அத்துடன் அருள்மிகு சிறி மகா மாரியம்மன் கோவில் திருவிழாவும் கொண்டாடப்படுகிறது.  

## திருவிழா
தொட்டியம் அருள்மிகு சிறி மதுரைக் காளியம்மன் கோவில் திருவிழாவில் சின்ன தேர் மற்றும் பெரிய தேர் கார்த்திகைப்பட்டி கிராம மக்கள் தூக்குவார்கள். அருள்மிகு ஸ்ரீமதுரைக் காளியம்மன் கோவில் திருவிழா (பங்குனித் திருவிழா) ஆண்டு தோறும் பங்குனி மாதம் கொண்டாடப்படும்.  
<> </>  
## அருகில் உள்ள முக்கிய கோயில்கள்
- தொட்டியம் அருள்மிகு சிறி மதுரைக் காளியம்மன் திருக்கோவில்
- திருநாராயணபுரம் அருள்மிகு சிறி வேதநாராயண பெருமாள் திருக்கோவில்

## அருகில் உள்ள பொறியியல் கல்லூரிகள்
- கொங்குநாடு பொறியியல் மற்றும் தொழில்நுட்பக் கல்லூரி
- வெற்றிவிநாயகா பொறியியல் மற்றும் தொழில்நுட்பக் கல்லூரி
# ஐரோப்பிய ஒன்றியமும் ஐக்கிய நாடுகளும்


**ஐரோப்பிய ஒன்றியம் ஐக்கிய நாடுகள் அவையின் பார்வையாளர் உறுப்பினராக ** 1974 முதல் இருந்துள்ளது;2011 முதல் சிறப்பு பங்கேற்பு உரிமைகள் வழங்கப்பட்டுள்ளது. ஐக்கிய ஒன்றியத்திற்கு தனியான வாக்குரிமை இல்லாதபோதும் இதன் 28 உறுப்பினர்கள் வாக்குரிமை பெற்றவர்களாக உள்ளனர்; இவர்களில் பிரான்சும் ஐக்கிய இராச்சியமும் பாதுகாப்பு அவையின் நிரந்தர உறுப்பினர்களாவர்.  

## அடிக்குறிப்புகள்
# சிபான்


**சிபான்** என்பது காம்ப்ரிஹென்சிவ் பேர்ள் ஆர்க்கைவ் நெட்வொர்க் என்பதன் சுருக்கமாகும். இது இணையத்தில் பேர்ள் நிரல்களை கொண்டுள்ள தளமாகும். இந்த தளத்தில் ஒரு லட்சத்துக்கும் அதிகமான பேர்ள் நிரல்கள் சேமிக்கப்பட்டுள்ளன. நிரல்களுடன் அவற்றுக்கான ஆவணங்களும் கிடைக்கின்றன. மின்னஞ்சல் அனுப்புதல், கோப்புகளை படித்தல் உள்ளிட்ட பொதுவான செயல்பாடுகளுக்கான நிரல்களை காணலாம். இத்தகைய செயல்பாடுகளுக்காக நிரல் எழுதி நேர விரயமாவதற்கு பதிலாக, இங்கே தேடிப் பெறலாம்.  
இந்த தளத்தில் கிடைக்கக்கூடிய பெரும்பாலான நிரல்கள் இலவசமானவை, திறமூல உரிமை கொண்டவை. இந்த தளத்தை எவரும் பயன்படுத்த முடியும்.  

## நிரல் பகுதி
பெரும்பாலான நிரல் மொழிகளில், நிரல்களை பகுதிகளாகப் பிரித்திருப்பர். இவற்றை மாடியூல் என்பர். இவற்றை வெவ்வேறு நிரல்களில் பயன்படுத்த முடியும். இவற்றில் பல மாடியூல்கள் பேர்ள் மொழியுடன் சேர்த்தே வழங்கப்படுகின்றன. ஏனையவற்றை நாமே பதிவிறக்கி நிறுவிக் கொள்ள வேண்டும்.
# ரூபே



**ரூபே** (*RuPay*) என்பது இந்திய தேசிய கட்டண நிறுவனத்தால் உருவாக்கப்பட்ட உள்நாட்டு கட்டண அட்டை திட்டமாகும். இது உருவாக்கப்பட்டதன் நோக்கமானது இந்திய ரிசர்வ் வங்கியின் விருப்பமான உள்நாட்டு, திறந்தநிலை, பன்முக கட்டண அமைப்பை ஏற்படுத்துவதாகும். ரூபே அனைத்து இந்திய வங்கிகளுக்கும், நிதி நிர்வாகங்களுக்கும் மின்வழி நிதி மாற்றம் வசதியை அந்நிய நிறுவனங்களான விசா மற்றும் மாஸ்டர்கார்டுக்கு மாற்றாக அளிக்கிறது. NPCI ஆனது Discover Financial Service என்ற உலகளாவிய அமைப்புடன் உடன்படிக்கை செய்துகொண்டு இந்திய வாடிக்கையாளர்களுக்கு உலகளாவிய மின்வழி நிதி மாற்றம் என்ற வசதியை அளிக்கிறது.  

## பின்னணி
இந்தத் திட்டம் முதலில் *இந்தியா பே* என்ற பெயரில்தான் விசா மற்றும் மாஸ்டர்கார்டுக்கு மாற்றாக சுதேசி கட்டண முறையாக ஆரம்பிக்கப்பட்டது. ஆனால் ஏற்கனவே இந்த பெயரில் இந்திய நிதி நிறுவனங்கள் பண பரிவர்த்தனை செய்து வருவதால் **ரூபே** எனப் பெயர் மாற்றம் செய்யப்பட்டது. **ரூபே** அட்டை 2012 மார்ச் 26 இல் இந்தியாவில் அறிமுகம் செய்யப்பட்டது.  

*ரூபே*, 2014 மே 8ல் புது தில்லியில் உள்ள ராஷ்டிரபதி பவனில் இந்தியக் குடியரசுத் தலைவர் பிரணப் முகர்ஜியினால் நாட்டிற்கு அர்ப்பணிக்கப்பட்டது.  

## பயன்பாடு
ரூபே அட்டைகள் இந்தியா முழுவதும் உள்ள தானியங்கி காசளிப்பு இயந்திரங்களில் (ATMs) ஏற்றுக்கொள்ளப்படும். Discover Financial Service என்ற உலகளாவிய அமைப்புடன் ஏற்படுத்தப்பட்டுள்ள உடன்படிக்கையினால் உலகளாவிய Discover network களில் ஏற்றுக்கொள்ளப்படும். இந்தியா தேசிய கொடுப்பனவு நிறுவனத் தரவுகளின் படி நாடு முழுவதும் இந்த ரூபே அட்டை திட்டத்தின் கீழ் 145,270 தானியங்கி காசளிப்பு இயந்திரங்கள் (ATMs) மற்றும் 875,000 க்கும் அதிகமான் விற்பனை முனையங்கள் (PoS terminals) உள்ளன. இது மட்டுமல்லாது ரூபே அட்டைகள் சுமார் 10,000 இணைய விற்பனை தளங்களில் ஏற்றுக்கொள்ளப்படுகிறது.  

நாட்டில் உள்ள அனைத்து விற்பனை முனையங்களிலும் ரூபே அட்டைகள் ஏற்றுக்கொள்ளப்படுகிறது. நாட்டில் பல்வேறு இடங்களில் உள்ள தங்கள் விற்பனை முனையங்கள் மூலமாக இதை செயல்படுத்த ரூபே 29 பெரிய வங்கிகளுக்கு அனுமதி அளித்து உள்ளது.  

## வெளியீட்டாளர்கள்
தங்கள் வாடிக்கையாளர்களுக்கு ரூபே நிதி அட்டை வழங்க வங்கிகளுக்கு அனுமதி அளிக்கப்பட்டு இருக்கிறது. அனைத்து பெரிய பொதுத்துறை வங்கிகள் உட்பட 240 வங்கிகள் தற்போது ரூபே அட்டை வெளியிடுகின்றன.
# கோவை மாநகர பேருந்து வழித்தடங்கள்

'''கோவை மாநகர பேருந்து வழித்தடங்கள் Coimbatore Town Bus Routes என்னும் இக்கட்டுரை கோவை மாநகரில் இயங்கக்கூடிய பேருந்து வழித்தடங்களைப் பற்றியதாகும். இவை இன்னும் முழுமையடையவில்லை  

## பேருந்து வழித்தடங்கள்

| 1 | மருதமலை | ஆவாரம்பாளையம் | சட்டக் கல்லூரி, பாரதியார் பல்கலை, வடவள்ளி, பி. என். புதூர், வேளாண். பல்கலை, லாலி சாலை, காந்தி பூங்கா, வ. உ. சி. பூங்கா, காந்திபுரம், இராமகிருஷ்ணா மருத்துவமனை |
| --- | --- | --- | --- |
| 1A | வடவள்ளி | ஒண்டிப்புதூர் | பி. என். புதூர், வேளாண். பல்கலை, லாலி சாலை, வடகோவை, 100 அடி சாலை, காந்தி புரம், வ. உ. சி. பூங்கா, ரயில் நிலையம், அரசு மருத்துவமனை, சுங்கம், இராமநாதபுரம், சிங்கா நல்லூர் |
| 1B | மருதமலை | ஒண்டிப்புதூர் | சட்டக் கல்லூரி, பாரதியார் பல்கலை, வடவள்ளி, வேளாண், பல்கலை, லாலி சாலை, வடகோவை, 100 அடி சாலை, காந்தி புரம், வ. உ. சி. பூங்கா, ரயில் நிலையம், அரசு மருத்துவமனை, சுங்கம், இராமநாதபுரம், சிங்கா நல்லூர் |
| 1C | வடவள்ளி | ஒண்டிப்புதூர் | பி. என். புதூர், வேளாண் பல்கலை, லாலி சாலை, காந்தி பூங்கா, பூமார்க்கெட், மாவட்ட ஆட்சியர் அலுவலகம், ரயில் நிலையம், அரசு மருத்துவமனை, சுங்கம், இராமநாதபுரம், சிங்கா நல்லூர் |
| 1D | மருதமலை | ஒண்டிப்புதூர் | பாரதியார் பல்கலை, வடவள்ளி, பி. என். புதூர், வேளாண் பல்கலை, லாலி சாலை, வடகோவை, 100 அடி சாலை, காந்திபுரம், லட்சுமி மில்ஸ், பி. எஸ். ஜி. டெக், ஹோப் காலேஜ், இ.எஸ்.ஐ, சிங்காநல்லூர் |
| 2 | பேரூர் | பாலிடெக்னிக் | செல்வபுரம், செட்டி வீதி, டவுன்ஹால், அரசு மருத்துவமனை, ரயில் நிலையம், மாவட்ட ஆட்சியர் அலுவலகம், வ. உ. சி. பூங்கா, அண்ணா சிலை, லட்சுமி மில்ஸ், நவ இந்தியா, பி. எஸ். ஜி. டெக், ஹோப் காலேஜ், கொடிசியா |
| 2B | பேரூர் | வீட்டு வசதி வாரியம் கணபதி | செல்வபுரம், செட்டி வீதி, டவுன்ஹால், அரசு மருத்துவமனை, ரயில் நிலையம், மாவட்ட ஆட்சியர் அலுவலகம், வ. உ. சி. பூங்கா, காந்திபுரம், 100 அடி சாலை, கணபதி, பாரதி நகர் |
| 2C | பேரூர் | சங்கனூர் | செல்வபுரம், செட்டி வீதி, டவுன்ஹால், அரசு மருத்துவமனை, ரயில் நிலையம், மாவட்ட ஆட்சியர் அலுவலகம், வ. உ. சி. பூங்கா, காந்திபுரம், 100 அடி சாலை, ஆம்னி பேருந்து நிலையம், லட்சுமிபுரம் |
| 2D | பேரூர் | சித்ரா | செல்வபுரம், செட்டி வீதி, டவுன்ஹால், அரசு மருத்துவமனை, ரயில் நிலையம், மாவட்ட ஆட்சியர் அலுவலகம், வ. உ. சி. பூங்கா, அண்ணா சிலை, லட்சுமி மில்ஸ், நவ இந்தியா, பி. எஸ். ஜி. டெக், ஹோப் காலேஜ், கொடிசியா, பாலிடெக்னிக், பி. எஸ். ஜி. ஆர்ட்ஸ் |
| 3 | கணபதி | மதுக்கரை | ஆம்னி பேருந்து நிலையம், காந்திபுரம், மரக்கடை, உக்கடம், ஆத்துப்பாலம், குனியமுத்தூர், கோவைப்புதூர் |
| 3A | கணபதி | மதுக்கரை | ஆம்னி பேருந்து நிலையம், காந்திபுரம், மரக்கடை, உக்கடம், ஆத்துப்பாலம், குனியமுத்தூர், ஏ. சி. சி. சிமெண்ட்ஸ் |
| 3C | கணபதி | திருமலையாம் பாளையம் | ஆம்னி பேருந்து நிலையம், காந்திபுரம், மரக்கடை, உக்கடம், ஆத்துப்பாலம், குனியமுத்தூர், கோவைப்புதூர், மதுக்கரை |
| 3D | கணபதி | கோவைப்புதூர் | ஆம்னி பேருந்து நிலையம், காந்திபுரம், மரக்கடை, உக்கடம், ஆத்துப்பாலம், குனியமுத்தூர் |
| 3E | காந்திபுரம் | திருமலையாம் பாளையம் | மரக்கடை, உக்கடம், ஆத்துப்பாலம், குனியமுத்தூர், மதுக்கரை |
| 3F | ஆவாரம்பாளையம் | கோவைப்புதூர் | காந்திபுரம், மரக்கடை, உக்கடம், ஆத்துப்பாலம், குனியமுத்தூர் |
| 3G | க. க. சாவடி | கணபதி காவலர் குடியிருப்பு | கணபதி, காந்திபுரம், மரக்கடை, உக்கடம், குனியமுத்தூர், மதுக்கரை, அமிர்தா இன்ஸ்டிட்யூட் |
| 3H | சேரன் மாநகர் | கோவைப்புதூர் / அறிவொளி நகர் | காந்திபுரம், மரக்கடை, உக்கடம் |
# காரல் ஜெராசி



**காரல் ஜெராசி** (Carl Djerassi அக்டோபர் 29, 1923—சனவரி 30, 2015) என்பவர் அறிவியல் அறிஞர், நூலாசிரியர், புதின நாடக எழுத்தாளர், எனப் பன்முகம் கொண்டவர். குடும்பக் கட்டுப்பாட்டுக்கு உதவும் கருத்தடை மாத்திரைகளைத் தம் ஆராய்ச்சி மூலம் உருவாக்கினார்  
.  

## பிறப்பும் கல்வியும்

இவருடைய பெற்றோர் இருவரும் மருத்துவர்கள். ஆத்திரியா நாட்டின் வியன்னாவில் உள்ள பள்ளிகளில் தொடக்கக் கல்வியைப் படித்தார். தமது பதினாறாம் வயதில் அமெரிக்காவுக்கு வந்தார். மிசூரியில் உள்ள கல்லூரியில் வேதியியல் பயின்று பட்டம் பெற்றார்  
ஒக்கியோவில் உள்ள கென்யான் கல்லூரியில் படித்தார்.  

## பணிகள்

காரல் ஜெராசி தலைமையில் ஒரு ஆய்வுக் குழு 1951 இல் நாரத் ரின்ரோ ன் என்னும் மூலக் கூறு ஒன்றைக் கண்டுபிடித்தது. இதனை கண்டுபிடித்தபோது அவருக்கு அகவை 28. அம்மூலக் கூறு அடிப்படையாகக் கொண்டு குடும்பக் கட்டுப்பாட்டுக்குத் தேவையான மாத்திரைகளை காரல் ஜெராசி உருவாக்கினார், தம் வாழ்க்கை முழுதும் ஆராய்ச்சியிலேயே ஈடுபட்டார்.  
வேதியியல் நிறுவனங்களிலும் மருந்துகள் உருவாக்கும் குழுமங்களிலும் காரல் ஜெராசி வேலை செய்தார். உலகப் புகழ் பெற்ற ஸ்டான்போர்டு பல்கலைக் கழக வேதியியல் துறையின் மதிப்புமிகு பேராசிரியராக இருந்தார் கரிம வேதியியல் துறைக்குப் பெரும் பங்களிப்பு செய்துள்ளார் 1200 ஆய்வுக் கட்டுரைகள் அறிவியல் புதினங்கள், நாடகங்கள் ஆகியன படைத்துள்ளார். இவருடைய தன் வரலாறு 4 மடலங்களில் எழுதப் பட்டு வெளியாகியது. இவருடைய அருஞ்சாதனைகளைப் பாராட்டி பல அமைப்புகள் விருதுகள் இவருக்கு வழங்கின.
# வாட்டரின் குடுவையம்


**வாட்டரின் குடுவையம்** (வேறு பெயர்கள்: கல்லீரக்கணையக் குடுவையம், கல்லீரக்கணையக் கான்) என்பது கணையக் கான் மற்றும் பொதுப் பித்தக்கான் ஆகியன சேர்ந்து உருவாகும் அமைப்பாகும். இது முன்சிறுகுடலின் பெரும் முற்சிறுகுடல் முகிழ்ப்பில் அமைந்துள்ளது. இது 1720இல் ஆபிரகாம் வாட்டர் (1684–1751) எனும் செருமானிய உடற்கூற்றியியலாளரால் விவரிக்கப்பட்டது.  

## அமைப்பு
பித்தப்பையில் இருந்து வெளியேறும் பித்தப்பைக்கான் பொதுக் கல்லீரல் கானுடன் சேர்ந்து பொதுப் பித்தக்கானை உருவாக்குகின்றது. இது கணையக் கானுடன் சேர்ந்து உருவாகும் அமைப்பு வாட்டரின் குடுவையம் எனப்படுகின்றது. இவ் வாட்டரின் குடுவையம் முன்சிறுகுடலுள் திறக்கின்றது. கணையத்தில் இருந்து சுரக்கப்படும் நொதியங்களும் பொருட்களும், பித்தப்பை அல்லது பித்தக்கான்களில் இருந்து வெளியேறும் பித்தநீரும் வாட்டரின் குடுவையத்தூடாக முன்சிறுகுடலுக்குள் கொண்டுசெல்லப்படுகின்றன. பித்தநீரில் அடங்கியுள்ள பித்த உப்புகள் பெரும் கொழுப்புத் துணிக்கைகளை நீர்மநெய்க்கலவையாக்குதலில் (emulsion) ஈடுபடுகின்றன, இதனால் இலிப்பேசு எனும் கொழுப்பைச் சமிபாடடையச் செய்யும் நொதியத்தின் வினை இலகுவில் நடக்கின்றது.  

இங்கே காணப்படும் கணையக்கான் இறுக்கி, பித்தக்கான் இறுக்கி, ஓடியின் இறுக்கி (கல்லீரல் - கணைய இறுக்கி) ஆகிய இறுக்கிகள் பித்தநீர் மற்றும் கணையச் சாறு குடுவையத்தின் வழியே செல்வதைக் கட்டுப்படுத்துகின்றது. ஓடியின் இறுக்கி முன்சிறுகுடல் உள்ளடக்கங்கள் பின்னோக்கி குடுவையத்துள் செல்வதையும் தடுக்கின்றது.
# வார்ப்புரு:WhoNamedIt

*}}* at கூ நேம்ட் இட்?<noinclude>  

<templatedata>  
{  
"params": {  
"1": {  
"required": true,  
"label": "synd _or_ doctor",  
"type": "string/line",  
"description": "Specifies whether in the websites list of syndromes or doctors. Values generally are \"synd\" or \"doctor\"."  
},  
"2": {  
"required": true,  
"label": "topic number",  
"type": "number"  
},  
"3": {  
"required": false,  
"label": "alt_text",  
"type": "string/line",  
"description": "Alternative text to be shown rather than {1}/{2}. Hence for the doctor's or syndrome's name."  
}  
}  
}  
</templatedata>  
</noinclude>
# வார்ப்புரு:WhoNamedIt/doc



## Notes on use

**WhoNamedIt** மற்றும் **WhoNamedIt2** ஆகிய வார்ப்புருக்கள் http://www.whonamedit.com எனும் இணையத்துடன் தொடர்பிணைப்பை ஏற்படுத்துகின்றன. மருத்துவத்தில் உள்ள குறிப்பிடத்தக்க கண்டுபிடிப்புகளில் அதனைக் கண்டுபிடித்தவரைக் கொண்டே அதற்குரிய சொற்கள் அழைக்கப்படுகின்றன. இந்த இணையம் அவற்றிற்கான அகரமுதலியைக் கொண்டுள்ளது.  

Two parameters are required; a third to display an alternative linked text is optional.  

1. REQUIRED - specifies whether in the websites list of syndromes or doctors. Values generally are "synd" or "doctor".
1. REQUIRED - the topic number
1. OPTIONAL - Alternative text to be shown rather than {1}/{2}. Hence for the doctor's or syndrome's name. As a new feature (Jan 2007), most articles using this template will until now have manually marked-up the information on the condition or doctor being referred to (as per first example below).

Example for the doctor Robert James Graves:  
Markup  
Giving  
&nbsp;  
And this might be used in an External links section...  
Markup  
Giving Robert James Graves  

The new third parameter allows:  
Markup  
Giving  
&nbsp;  

To use this as a footnote citation (see WP:Footnotes), enclose within  
:Giving ...  

## WhoNamedIt2
Use of the **WhoNamedIt2** template may be preferred when it is desired not to display "at WhoNamedIt", *e.g.*, when listing several doctors involved in describing a syndrome. It takes the same required/optional parameters as the main WhoNamedIt template.  

Markup  
Giving  

An example of using both templates together comes from Gilbert's syndrome:  
Markup  

Giving  
and his colleague  

## WhoNamedIt URLs
This template configures the url for: .whonamedit.com/**<<doctor/synd>>**.cfm/**<<topic number>>**.html  

__NOEDITSECTION__  

<includeonly>  

</includeonly>
# த. வே. உமாமகேசுவரன்


தமிழவேள் **த. வே. உமாமகேசுவரன்** (7 மே 1883 – 9 மே 1941) என்பவர் தமிழ்நாட்டுத் தமிழறிஞரும், வழக்குரைஞரும், சமூகச் செயல்பாட்டாளரும் ஆவார். தஞ்சாவூர் நகரில் கரந்தைத் தமிழ்ச் சங்கத்தைத் தோற்றுவித்து, அதன் தலைவராக 30 ஆண்டுகள் செயலாற்றினார்.  

## தொடக்க வாழ்க்கை
தஞ்சாவூர் மாவட்டத்தில் உள்ள கருந்திட்டைக்குடி எனும் ஊரில் 1883 மே 7 அன்று காமாட்சி - வேம்பப்பிள்ளை இணையருக்கு மகனாகப் பிறந்தார் உமாமகேசுவரனார். வல்லத்திலும், கும்பகோணத்திலும் மூன்றாம் ஆண்டு வரை படித்து, அரசினரால் நடத்தப் பெற்ற தேர்வில் வெற்றி பெற்றார். உமாமகேசுவரனாருக்குப் பன்னிரண்டு வயதாகும் போது, அவரது அன்னை காலமாகவே, கரந்தையில் உள்ள அவரது சிற்றன்னையான பெரியநாயகத்தம்மையாரின் பொறுப்பில் விடப்பட்டார். தஞ்சாவூர் தூய பேதுரு கல்லூரியில், உமாமகேசுவரனார் நான்காம் படிவத்தில் சேர்ந்தார். தமிழறிவுடன் ஆசிரியர் சண்முகம் பிள்ளையிடம் ஆங்கிலமும் கற்று இருமொழியிலும் திறன் பெற்று விளங்கினார். அவரது படிப்பு முடிவதற்குள் தந்தை வேம்பப்பிள்ளையும் காலமானார். உமாமகேசுவரனாரின் சிற்றன்னை இவரைத் தம் மூத்த மகன் போலவே வளர்த்து வந்தார்.  

உமாமகேசுவரனாரின் பேச்சாற்றல் வளர, அவரது வழக்குரைஞர் பணி மிகவும் உதவியாக இருந்தது. பணம் கொடுக்க இயலாத நிலையில் உள்ள ஏழைகளுக்கு இலவசமாக வழக்காடி வெற்றி தேடித்தந்தார். இவரது நேர்மையை அறிந்த அன்றைய அரசு, அவரை "அரசு கூடுதல் வழக்குரைஞர்" பணியில் அமர்த்தியது.  

கரந்தைத் தமிழ்ச் சங்கம், ராதாகிருஷ்ணன் தொடக்கப் பள்ளி, உமாமகேசுவரர் மேல்நிலைப் பள்ளி, கரந்தை கலைக் கல்லூரி, திக்கற்ற மாணவர் இல்லம், தமிழ்ச் சங்க நூல் நிலையம், படிப்பகம், தமிழ்ப்பெருமன்றம் ஆகியவை இவரது நினைவை நிலைநிறுத்துகின்றன.
# பண்டரிபாய்


**பண்டரிபாய்** (*Pandari Bai*; 18 செப்டம்பர் 1928 - 29 சனவரி 2003) தென்னிந்தியாவைச் சேர்ந்த திரைப்பட நடிகை ஆவார். இவர், கன்னடத் திரைப்பட உலகின் முதற் கதாநாயகியாகக் கருதப்படுகிறார். கன்னடம், தெலுங்கு, தமிழ் ஆகிய தென்னிந்திய மொழித் திரைப்படங்களில் நடித்துள்ள பண்டரிபாய், மொத்தமாக 1000 திரைப்படங்களில் நடித்துள்ளார்.  

## நடித்த தமிழ்த் திரைப்படங்கள்
1. மனிதன் (1953)
1. நீலாவுக்கு நெறஞ்ச மனசு (1958)
1. ஸ்ரீ ராகவேந்திரா (1985)
1. எங்க வீட்டுப் பிள்ளை
1. நம் குழந்தை
1. காத்திருந்த கண்கள்
1. வேதாள உலகம்
1. குடியிருந்த கோயில்
1. இரும்புத்திரை
1. காவல் பூனைகள்
1. நாலு வேலி நிலம்
1. பாவை விளக்கு
1. செல்லப்பிள்ளை
1. அர்த்தமுள்ள ஆசைகள்
1. ராகங்கள் மாறுவதில்லை
1. மனைவியே மனிதனின் மாணிக்கம்
1. கெட்டிமேளம்
1. குறவஞ்சி
1. பதில் சொல்வாள் பத்ரகாளி
1. திரும்பிப்பார்
1. கண்கள்
1. மகாலட்சுமி
1. ஹரிதாஸ்
1. வாழப்பிறந்தவள்
1. குலதெய்வம்
1. அன்னையின் ஆணை
1. பக்த சபரி
1. பராசக்தி
1. இரவும் பகலும்
1. இந்திரா என் செல்வம்
1. அல்லி பெற்ற பிள்ளை
1. நீ
1. அந்த நாள்
1. அவள் யார்
1. தெய்வத்தாய்
1. தாயின் மடியில்
1. மோட்டார் சுந்தரம் பிள்ளை
1. சந்திரோதயம்
1. நாம் மூவர்
1. செல்வ மகள்
1. புதிய பூமி
1. என் தம்பி
1. பூவும் பொட்டும்
1. குடியிருந்த கோயில்
1. அன்பளிப்பு
1. தெய்வமகன்
1. அடிமைப் பெண்
1. நம் நாடு
1. இரு துருவம்
1. ஒரு தாய் மக்கள்
1. ராஜா
1. அன்னமிட்ட கை
1. தவப்புதல்வன்
1. வசந்த மாளிகை
1. கௌரவம்
1. நேற்று இன்று நாளை
1. தாய் பிறந்தாள்
1. டாக்டர் சிவா
1. இதயக்கனி
1. உழைக்கும் கரங்கள்
1. உத்தமன்
1. அவன் ஒரு சரித்திரம்
1. இன்றுபோல் என்றும் வாழ்க
1. நான் வாழவைப்பேன்
1. மன்னன்
# பாக்கு



**பாக்கு** (*areca nut*) என்பது பாக்கு மரத்திலிருந்து (*Areca catechu*), பெறப்படும் கொட்டையாகும். இது ஆசிய மற்றும் கிழக்கு ஆப்பிரிக்கப் பகுதிகளில் விளைகின்றது. இது தமிழர்களின் சடங்குகளிலும் விழாக்களிலும் அதிகமாக வெற்றிலையுடன் சேர்த்துப் பயன்படுத்தப்படும். பாக்கினை உண்பவர்களுக்கு புற்றுநோய் ஏற்படும் அபாயங்கள் உள்ளதாக ஆய்வுகள் மூலம் அறியப்பட்டுள்ளது. இவற்றில் வாய்ப்புற்றுநோய், களப்புற்றுநோய் ஏற்படுவதற்கான வாய்ப்புகள் அதிகம் ஆகும்.
# குஜராத் மாவட்டப் பட்டியல்

இந்தியாவின் குஜராத் மாநிலத்தில் **33 மாவட்டங்கள்** அமைந்துள்ளது.  

## வரலாறு

### 1960
1960இல் வடக்கு மற்றும் வடமேற்கு பம்பாய் மாகாணத்திலிருந்த 17 மாவட்டங்களுடன் குஜராத் மாநிலம் உருவானது.  

அம்மாவட்டங்கள்: அகமதாபாத் மாவட்டம், அம்ரேலி மாவட்டம், பனஸ்கந்தா மாவட்டம், பரூச் மாவட்டம், பவநகர் மாவட்டம், டாங் மாவட்டம், ஜாம்நகர் மாவட்டம், ஜூனாகாத் மாவட்டம், கேதா மாவட்டம், கச்சு மாவட்டம், மெசனா மாவட்டம், பஞ்சமகால் மாவட்டம், ராஜ்கோட் மாவட்டம், சபர்கந்தா மாவட்டம், சூரத் மாவட்டம், சுரேந்திரநகர் மாவட்டம் மற்றும் வதோதரா மாவட்டம்.  

### 1964
1964ஆம் ஆண்டில் அகமதாபாத் மாவட்டம் மற்றும் மெசனா மாவட்டத்தின் சில பகுதிகளை பிரித்து காந்திநகர் மாவட்டம் அமைக்கப்பட்டது.  

### 1966
1966இல் சூரத் மாவட்டத்தை சில பகுதிகளை பிரித்து வல்சத் மாவட்டம் உருவானது.  

### 1997
2 அக்டோபர் 1997இல் ஐந்து புதிய மாவட்டங்கள் உருவானது.  
- கேதா மாவட்டத்த்தின் சில பகுதிகளைக் உள்ளடக்கிய ஆனந்து மாவட்டம் உருவானது.
- பஞ்சமகால் மாவட்டத்தைப் பிரித்து தகோத் மாவட்டம் உருவானது (Dahod District)
- பரூச் மாவட்டத்தைப் பிரித்து, நர்மதா மாவட்டம் உருவானது
- வல்சத் மாவட்டத்தைப் பிரித்து நவ்சாரி மாவட்டம் உருவானது.
- ஜூனாகாத் மாவட்டத்தைப் பிரித்து போர்பந்தர் மாவட்டம் உருவானது.

### 2000
2000இல் பனஸ்கந்தா மாவட்டம் மற்றும் மகிசனா மாவட்டங்களின் சில பகுதிகளை பிரித்து பதான் மாவட்டம் உருவானது.  

### 2007
2 அக்டோபர் 2007இல் சூரத் மாவட்டத்தின் சில பகுதிகளை பிரித்து தபி மாவட்டம் உருவானது.  

### 2013
15 ஆகஸ்டு 2013இல் சில மாவட்டப் பகுதிகளை பிரித்து ஏழு புதிய மாவட்டங்கள் உருவாயின.  

- சபர்கந்தா மாவட்டத்தின் சிலபகுதிகளை பிரித்து ஆரவல்லி மாவட்டம் உருவானது.
- அகமதாபாத் மாவட்டத்தின் சில பகுதிகளைக் கொண்டு போடாட் மாவட்டம் (Botad District) உதயமாயின.
- வதோதரா மாவட்டத்தின் சில பகுதிகளை பிரித்து சோட்டா உதய்பூர் மாவட்டம் அமைக்கப்பட்டது.
- ஜாம்நகர் மாவட்டத்தின் சில பகுதிகளைக் கொண்டு தேவபூமி துவாரகை மாவட்டம் உருவானது.
- கேதா மாவட்டம் மற்றும் பஞ்ச மகால் மாவட்டப் பகுதிகளைக் கொண்டு மகிசாகர் மாவட்டம் (Mahisagar District) அமைக்கப்பட்டது.
- ராஜ்கோட் மாவட்டம், சுரேந்திரநகர் மாவட்டம் மற்றும் ஜாம்நகர் மாவட்டங்களின் சில பகுதிகளைக் கொண்டு மோர்பி மாவட்டம் (Morbi district) உருவாக்கப்பட்டது.
- ஜூனாகாத் மாவட்டத்தின் சில பகுதிகளைக் கொண்டு கிர் சோம்நாத் மாவட்டம் உருவானது.

## மாவட்டப் பட்டியல்
# மேடையிலே வீசிய மெல்லிய பூங்காற்று (நூல்)


**மேடையிலே வீசிய மெல்லிய பூங்காற்று** என்னும் நூல் கலைஞர் கருணாநிதி விழாக்களில் பேசிய உரைகள் அடங்கிய தொகுப்பாகும். இந்நூலை தமிழ்க்கனி பதிப்பகம் இரண்டாம் பதிப்பாக 1979ஆம் ஆண்டு வெளியிட்டது.  

கருணாநிதியின் அரசியல் அல்லாத இலக்கிய மணம் கமழும் உரைகளைத் தொகுத்து நூலாக்கியுள்ளனர்.  

## இவற்றில் உள்ள உரைகளும், ஆண்டும்

1. வள்ளலார் வழி எது,1972
1. வள்ளுவர்க்கோர் ஆலயம்.1973
1. கம்பர் விழா (1) 1969
1. கம்பர் விழா (2) 1974
1. ஏழையின் சிரிப்பில். 1969
1. கலை வளர்ப்போம். 1974
1. உமாமகேஸ்வரனார். 1973
1. இலக்குவனார்.1973
1. பயிற்று மொழி 1973
1. இருமொழி போதும் 1972
1. தமிழிசை இயக்கம் 1972
1. இராசராசன் சிலை 1972
1. மொழிமானம் பெறுவோம் 1974
1. கருத்துச் சுதந்திரம் 1974
1. மலர் காட்சி 1971
1. கலைவாணர் 1972
1. நாடக தாசர் 1972
1. கூழாங்கல்லை வைரமாக்குவோம் 1969
1. வசதியுள்ளோர் வழி விடுக 1972
1. இளங்கோவடிகள் (1) 1971
1. இளங்கோவடிகள் (2) 1971
1. இளங்கோவடிகள் (3) 1973
1. இளங்கோவடிகள் (4) 1973
1. நிலா முற்றம் 1973
1. பத்திரிக்கைப் பெண்ணே 1971
1. பாரதி விழா 1973
1. கப்பலோட்டிய தமிழன் 1972
1. யாதும் ஊரே யாவரும் கேளிர் 1973
1. புனித தோமையர் 1972
1. மனப்புரச்சி தேவை 1972
1. அலகாபாத் மாநாடு 1973
1. இதயங்கள் இயந்திரங்கள் ஆக வேண்டாம் 1972
# யர்ரா ஆறு



**யர்ரா ஆறு** (*Yarra River*) முந்தையக் காலங்களில், **யர்ரா யர்ரா ஆறு**, மற்றும் ***வொங்கீட்***) ஆஸ்திரேலியாவின் விக்டோரியா மாநிலத்தின் கிழக்கு-மத்தியில் ஓடுகின்ற வற்றா ஆறு ஆகும்.  

இந்த ஆற்றின் கீழ்பகுதியில் மெல்பேர்ண் நகரம் 1835இல் நிறுவப்பட்டது; இன்று மெல்பேர்ண் நகரம் ஆற்றின் கீழ்ப்பகுதிகளில் மாற்றத்தை உருவாக்கி தாக்கம் ஏற்படுத்தி உள்ளது. யர்ரா மலைத்தொடர்களில் உள்ள மூலத்திலிருந்து மேற்கில் தொலைவிற்கு யர்ரா பள்ளத்தாக்கு வழியாக பாய்கின்றது; மெல்பேர்ண் பெருநகரின் ஊடாக ஓடி பிலிப்புத் துறையின் வடகோடியில் ஹாப்சன் விரிகுடாவில் கலக்கிறது.  

பழங்காலத்திலிருந்தே இந்த ஆறு முதன்மை உணவு வளமாகவும் பழங்குடிகளின் சந்திப்பு இடமாகவும் இருந்துள்ளது. மெல்பேர்ண் நிறுவப்பட்ட பிறகு மரங்களும் புதர்களும் அழிக்கப்பட்டதால் வுருன்ட்செரி இன மக்கள் ஆற்றிலிருந்து தள்ளி அடுத்துள்ள பகுதிகளுக்கு இடம் பெயர்ந்தனர். இந்தப் பழங்குடிகளால் *பிர்ராருங்* என்றழைக்கப்பட்டது.  

## மேற்சான்றுகள்
# நேபாளத்தின் மாவட்டங்கள்

7 மாநிலங்களும் 77 மாவட்டங்களின் வரைபடம்]]  

**நேபாளத்தின் மாவட்டங்கள்**, நேபாளத்தின் ஏழு மாநிலங்களில் உள்ள 77 மாவட்டங்களின் பட்டியல்;  

## கோசி மாநிலத்தில் உள்ள மாவட்டங்கள்
14 மாவட்டங்களின் வரைபடம்]]  

கோசி மாநிலம், 25,905 சதுர கிலோ மீட்டர் பரப்பளவும், 4,534,943 மக்கள் தொகையும் கொண்டது.இம்மாநிலத்தில் உள்ள பதினான்கு மாவட்டங்களின் விவரம்:  
:1.. தாப்லேஜங் மாவட்டம்  
:2. பாஞ்சதர் மாவட்டம்  
:3. இலாம் மாவட்டம்  
:4. சங்குவாசபா மாவட்டம்  
:5. தேஹ்ரதும் மாவட்டம்  
:6. தன்குட்டா மாவட்டம்  
:7. போஜ்பூர் மாவட்டம்  
:8. கோடாங் மாவட்டம்  
:9. சோலுகும்பு மாவட்டம்  
:10. ஒகல்டுங்கா மாவட்டம்  
:11. உதயபூர் மாவட்டம்  
:12. ஜாப்பா மாவட்டம்  
:13. மொரங் மாவட்டம்  
:14. சுன்சரி மாவட்டம்  

## மாதேஷ் மாநிலத்தின் மாவட்டங்கள்
மாதேஷ் மாநிலம், 9,661 சதுர கிலோ மீட்டர் பரப்பளவும், 54,04,145 மக்கள் தொகையும் கொண்டுள்ளது. இம்மாநிலத்தில் உள்ள எட்டு மாவட்டங்களின் விவரம்:  

1. சப்தரி மாவட்டம்
1. சிராஹா மாவட்டம்
1. தனுஷா மாவட்டம்
1. மகோத்தரி மாவட்டம்
1. சர்லாஹி மாவட்டம்
1. ரவுதஹட் மாவட்டம்
1. பாரா மாவட்டம்
1. பர்சா மாவட்டம்

## பாக்மதி மாநிலத்தில் உள்ள 13 மாவட்டங்கள்
பாக்மதி மாநிலம் 20,300 சதுர கிலோ மீட்டர் பரப்பளவும், 55,29,452 மக்கள் தொகையும், 13 மாவட்டங்களையும் கொண்டுள்ளது. அவைகள்:  
:1. தோலகா மாவட்டம்  
:2. ராமேச்சாப் மாவட்டம்  
:3. சிந்துலி மாவட்டம்  
:4. காப்ரேபலாஞ்சோக் மாவட்டம்  
:5. சிந்துபால்சோக் மாவட்டம்  
:6. ரசுவா மாவட்டம்  
:7. நுவாகோட் மாவட்டம்  
:8. தாதிங் மாவட்டம்  
:9. சித்வன் மாவட்டம்  
:10. மக்வான்பூர் மாவட்டம்  
:11. பக்தபூர் மாவட்டம்  
:12. லலித்பூர் மாவட்டம்  
:13. காத்மாண்டு மாவட்டம்  

## கண்டகி மாநிலத்தில் உள்ள 10 மாவட்டங்கள்
கண்டகி மாநிலம் 21,514 சதுர கிலோ மீட்டர் பரப்பளவும், 24,13,907 மக்கள் தொகையும், 11 மாவட்டங்களையும் கொண்டுள்ளது. அவைகள்:  

1. கோர்க்கா மாவட்டம்
1. லம்ஜுங் மாவட்டம்
1. காஸ்கி மாவட்டம்
1. மனாங் மாவட்டம்
1. முஸ்தாங் மாவட்டம்
1. பர்பத் மாவட்டம்
1. சியாங்ஜா மாவட்டம்
1. பாகலுங் மாவட்டம்
1. மியாக்தி மாவட்டம்
1. நவல்பூர் மாவட்டம்

## லும்பினி மாநிலத்தின் 11 மாவட்டங்கள்
லும்பினி மாநிலம், 22,288 சதுர கிலோ மீட்டர் பரப்பளவும், 48,91025 மக்கள் தொகையும், 11 மாவட்டங்களையும் கொண்டுள்ளது. அவைகள்:  
1. நவல்பராசி மாவட்டம்
1. நவல்பராசி மேற்கு மாவட்டம்
1. ரூபந்தேஹி மாவட்டம்
1. கபிலவஸ்து மாவட்டம்
1. பால்பா மாவட்டம்
1. அர்காகாஞ்சி மாவட்டம்
1. குல்மி மாவட்டம்
1. கிழக்கு ருக்கும் மாவட்டம்
1. பியுட்டான் மாவட்டம்
1. தாங் மாவட்டம்
1. பாங்கே மாவட்டம்
1. பர்தியா மாவட்டம்
1. ரோல்பா மாவட்டம்

## கர்ணாலி மாநிலத்தின் 10 மாவட்டங்கள்
கர்ணாலி பிரதேசம் 27,984 சதுர கிலோ மீட்டர் பரப்பளவும், 11,68,515 மக்கள் தொகையும், 10 மாவட்டங்களையும் கொண்டுள்ளது. அவைகள்:  
:1. மேற்கு ருக்கும் மாவட்டம்  
:2. சல்யான் மாவட்டம்  
:3. டோல்பா மாவட்டம்  
:4. சூம்லா மாவட்டம்  
:5. முகு மாவட்டம்  
:6. ஹும்லா மாவட்டம்  
:7. காளிகோட் மாவட்டம்  
:8. ஜாஜர்கோட் மாவட்டம்  
:9. தைலேக் மாவட்டம்  
:10. சுர்கேத் மாவட்டம்  

## தூர மேற்கு மாநிலத்தின் 9 மாவட்டங்கள்
தூர மேற்கு மாநிலம் 19,5939 சதுர கிலோ மீட்டர் பரப்பளவும், 25,52,517 மக்கள் தொகையும், 9 மாவட்டங்களையும் கொண்டுள்ளது. அவைகள்:  
:1. பாசூரா மாவட்டம்  
:2. பஜாங் மாவட்டம்  
:3. டோட்டி மாவட்டம்  
:4. அச்சாம் மாவட்டம்  
:5. தார்ச்சுலா மாவட்டம்  
:6. பைத்தடி மாவட்டம்  
:7. டடேல்துரா மாவட்டம்  
:8. கஞ்சன்பூர் மாவட்டம்  
:9. கைலாலீ மாவட்டம்  

## இதனையும் காண்க
- நேபாள மாநிலங்கள்
- நேபாள கிராமிய நகராட்சிகள்
# ஒரு கொடியும் அதன் கிளையும் (நூல்)

**ஒரு கொடியும் அதன் கிளையும்** ஜெ. விமல் எழுதிய புதின நூலாகும்.  

## நூலாசிரியர்
ஜெ. விமல், பெரியார் பல்கலைக்கழகத்தில் இதழியல் மக்கள் தொடர்பியல் துறையில் பணிபுரியும் பேராசிரியர் ஆவார்.  

## பதிப்பு விவரங்கள்
இந்நூலினை அ பதிப்பகம் வெளியிட்டுள்ளது. இந்நூலின் முதற் பதிப்பு சூன் 30, 2014 இல் வெளிவந்தது, பக்கங்கள்18+85.  

## நூலின் அறிமுகவுரைகள்
இந்நூலின் வாழ்த்துரைகளை ஆயர் செ. சிங்கராயன், ஆயர் இலாரன்சு பயசு ஆகியோர் அளித்துள்ளனர். நூல் அணிந்துரையை இரபி பெர்னார்ட், பீட்டர் அல்போன்சு ஆகியோர் அளித்துள்ளனர். நூல் மதிப்பீட்டுரையை சோசப்பு டைட்டசு வழங்கியுள்ளார்.  

‘‘இந்நூலைப்படிக்கும் பொழுதும் எனக்கும் தொடர்ந்து பென்-கர் படமும் அதில் வியாபித்திருக்கும் இயேசுவின் திருஉருவமும்நினைவில் வந்த வண்ணம் உள்ளன. பாசுகா விழாவையொட்டி விடுதலை செய்யப்பட்ட பாரபாசு பற்றிய நாவல் கூட உண்டு. அது படமாக்கப்பட்டதாகத் தெரியவில்லை. ஆனால் இந்த ‘‘மார்க்கசு’’ பற்றிய கற்பனைக் கதை இன்னும் விரிவாக்கப்பட்டால் நல்ல மாடமாக பென்-கர் அளவுக்கு பிரமாண்டமாகவே படமாக்கப்படவாய்ப்பு உள்ளது’’ என்று அணிந்துரையில் எழுதியுள்ளார் இரபி பெர்னார்ட்.  

பீட்டர் அல்போன்சு தன் அணிந்துரையில் ‘‘விவிலியத்தை நேரடியாக எடுத்து படிப்பதற்கு ஆர்வமல்லாமல் இருக்கும் இளம் தலைமுறையினரை இந்நூல் நிச்சயம் கவர்ந்திழுக்கும். புதினத்தின் கற்பனையில் பொதியப்பட்ட விவிலியத்தின் நற்கருத்துக்கள் அவர்களைச் சென்றடையும்’’ என்று கூறியுள்ளார்.  

## நூல் உள்ளடக்கம்
இந்நூலில் வாழ்த்துரை, நூல் மதிப்புரை, அணிந்துரைகள், அர்ப்பணம், தொடக்கக் கூறு, ஒரு கொடியும் அதன் கிளையும் அதன் கிளையும், பிற்சேர்கை ஆகிய பகுதிகள் உள்ளன.  

## நூலறிமுகம்
ஏப்பிரல் 2009 திங்கள் சேலம் செவ்வாய்பேட்டை பாசுகா திருவிழிப்புப் திருப்பலிக்கான மறையுரை தயாரிக்க வேண்டி மாற்கு நற்செய்திப் பிரிவு 16ஐ வாசித்துக் கொண்டிருந்த தருணம் அது ‘‘உயிர்த்த இளைஞனின் கல்லறை மேல் ஒரு இளைஞன்’’ இத்திருவசனம் எனது வாசிப்புக்கு நிறுத்து நெம்பியாகி எனது சிந்தையின் வேர்பிடித்து முடுக்கிவிட்டது என புதினத்தின் தொடக்கக் கூற்றினை விவரிக்கின்றார் ஆசிரியர் ஜெ.விமல். விவிலிய அறிஞர்களின் விசாரிப்பில் இசேசுவைக் கைது செய்தபோது இருந்த இளைஞனை சான் மாற்கு (நற்செய்தியாளர்) என்று சொன்னாலும் அது ஒரு கருதுகோள் என்பதால்.. நான் வரலாற்று நாயகர் இயேசுவினுடைய வாழ்வினூடு ஓர் இளைஞனுக்கு இடமளித்து விவிலிய நிகழ்வுகளோடு கற்பனைக் கோர்த்து புதினம் படைத்திருக்கின்றேன் என புதினம் எந்த நிலையில் எழுதப்பட்டது என விவரித்துள்ளார் புதின ஆசிரியர்.
# வடோதரா மாவட்டம்



**வடோதரா மாவட்டம்** அல்லது **பரோடா மாவட்டம்** (Vadodara District) இந்தியாவின் மேற்கே குசராத்து மாநிலத்தின் 33 மாவட்டங்களில் ஒன்றாகும். அமைந்துள்ளது. இம்மாவட்ட தலைமையிடம் வடோதரா (பரோடா) ஆகும். இம்மாவட்டத்தின் பரப்பளவு 7,794&nbsp;km², மக்கட்தொகை 3,641,802. பரோடா, பிரித்தானிய இந்தியா காலத்தில் பம்பாய் மாகாணத்தில், வதோதரா பகுதி சமஸ்தானங்கள் நாடாக இருந்தது.  

## மாவட்ட எல்லைகள்
வடக்கே தகோத் மாவட்டம், பஞ்சமகால் மாவட்டமும், மேற்கே ஆனந்த் மாவட்டம், கேதா மாவட்டமும், தெற்கே நர்மதா மாவட்டம், பரூச் மாவட்டம், கிழக்கே மத்தியப் பிரதேசம் வடோதரா மாவட்ட எல்லைகளாக அமைந்துள்ளன.  
இம்மாவட்டத்தின் குறுக்கே மாஹி ஆறு பாய்கிறது. பரோடா, பிரித்தானிய இந்தியா காலத்தில் பம்பாய் மாகாணத்தின் ஒரு மன்னராட்சி நாடாக இருந்தது.  

## நிலவியல் அமைப்பு
முதன்மை நகரமான வடோதரா விஸ்வாமித்ரி ஆற்றாங்கரையில் அமைந்துள்ளது. வதோதாராவின் தெற்கே நர்மதா ஆறும், வடக்கே மாஹி ஆறும் பாய்கிறது.  

### வானிலை (Climate)
வடோதரா மாவட்டம் வறண்ட வானிலையுடன், கோடை, குளிர், மழைக்காலம் என மூன்று வானிலை கொண்டது.  

## பொருளாதாரம்
வடோதரா நகரம் தொழில் வளர்ச்சியில் சிறப்பான இடத்தை பெற்றுள்ளது.  
வேதியல் பொருட்கள், மருந்து உற்பத்தி தொழிற்சாலைகள், பஞ்சாலை தொழில், இயந்திர தளவாட ஆலைகள், கச்சா எண்ணெய் சுத்திகரிப்பு ஆலைகள், உரத் தொழிற்சாலைகள் அதிகம் கொண்டுள்ளது.  

## கோட்டங்கள்
1. வடோதரா
1. டப்போய்

## வட்டங்கள்

1. டப்போய்
1. கர்ஜண்
1. பாத்ரா
1. சாவ்லி
1. சினோர்
1. வடோதரா நகரம்
1. வடோதரா கிராமப்புறம்
1. வாகோடியா

இம்மாவட்டத்திலிருந்த கான்பூர், கதானா, சந்திரம்பூர், லூனாவாடா, பலாசினார் ஆகிய ஐந்து வட்டங்கள் புதிதாக துவக்கப்பட்ட மகிசாகர் மாவட்டத்துடன் இணைக்கப்பட்டுள்ளது.  

## போக்குவரத்து
வடோதரா நகரத்தில் இருந்து மாநிலத்தின் பிற பகுதிகளுக்கும், நாட்டின் அனைத்து பகுதிகளையும் இணைக்கும் தொடருந்து வண்டிகளும், பேருந்துகளும் செல்கின்றன.  

## மக்கள் பரம்பியல்
2011-ஆம் ஆண்டு மக்கட்தொகை கணக்கெடுப்பின்படி இம்மாவட்டத்தின் மக்கட்தொகை 4,157,568 ஆகும்.  
மக்கட்தொகை அடர்த்தி ஒரு சதுர கிலோ மீட்டருக்கு 551 மக்கள் என்ற விகிதத்தில் உள்ளது. 2001 முதல் 2011 முடிய பத்தாண்டுகளில் மக்கட்தொகை 14.16% கூடியுள்ளது. ஆயிரம் ஆண்களுக்கு 934 பெண்கள் என்ற விகிதத்தில் உள்ளது.,. கல்வியறிவு 81.21% ஆக உள்ளது.
# பெருந்துறை



**பெருந்துறை** (**Perundurai**) என்பது தமிழ்நாட்டின் ஈரோடு மாவட்டத்தில் உள்ள ஒரு நகராட்சி ஆகும். இது பெருந்துறை வட்டம் மற்றும் பெருந்துறை ஊராட்சி ஒன்றியம் ஆகியவற்றின் நிர்வாகத் தலைமையிடமும் ஆகும். கடல் மட்டத்தில் இருந்து இவ்வூர் சராசரியாக 292&nbsp;மீட்டர் (958&nbsp;அடி) உயரத்தில் இருக்கின்றது. பெருந்துறை நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.  

## முக்கிய சாலைகள்

- கோவை சாலை
- ஈரோடு - பெருந்துறை சாலை
- பவானி சாலை
- குன்னத்தூர் சாலை
- சென்னிமலை சாலை
- பழைய பேருந்து நிலைய சாலை
- வெள்ளோடு சாலை
- காஞ்சிகோவில் சாலை

## அமைவிடம்

ஈரோடு மாநகரின் தென்மேற்குப் பகுதியில் பெருந்துறை அமைந்துள்ளது. ஈரோடு மத்திய பேருந்து நிலையம், மற்றும் ஈரோடு சந்திப்பிலிருந்து சுமார் 18 கி.மீ. தொலைவிலும், ஈரோடு சோலார் பேருந்து நிலையத்திலிருந்து சுமார் 22 கி.மீ தொலைவிலும் அமைந்துள்ளது.  

ஈரோடு மாநகர பேருந்து வழித்தடங்கள் மூலம் நன்கு இணைக்கப்பட்டுள்ளது.  

## நிருவாகம்
பேரூராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் நகராட்சியாக தரம் உயர்த்தப்பட்டது. இந்த ஊரானது பெருந்துறை (சட்டமன்றத் தொகுதி)க்கும், திருப்பூர் மக்களவைத் தொகுதிக்கும் உட்பட்டது.  

## மக்கள் தொகை பரம்பல்
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 6,675 வீடுகளும், 24,930 மக்கள்தொகையும் கொண்டது.  

## பொருளாதாரம் - தொழில்வளம்
தமிழ்நாடு அரசு தொழில் முன்னேற்றக் கழகம் (வரையறுக்கப்பட்டது) (சிப்காட்) எனப்படும் தமிழக அரசின் ஈரோடு மாவட்டத்துக்கான சிப்காட் தொழிற்பேட்டை மற்றும் பொறியியல் தயாரிப்புகளுக்கான சிறப்பு பொருளாதார மண்டலமும் இங்கு அமைந்துள்ளது. இங்கு பின்னலாடை தொழில் சிறப்பு வாய்ந்ததாக உள்ளது. சேலம்-ஈரோடு-கோயம்புத்தூர்-கொச்சியை இணைக்கும் தேசிய நெடுஞ்சாலை 544ன் புறவழிச்சாலை இந்தப் பகுதி வழியாகச் செல்வதால் சரக்குந்து தொடர்பான தொழில்களும் ஓரளவு நடைபெறுகின்றன. மேலும் விவசாயம் இங்கு முக்கிய தொழிலாக அமைந்துள்ளது.  

## கல்வி
### பள்ளிகள்

- அரசு ஆண்கள் மேல்நிலைப்பள்ளி

- அரசு பெண்கள் மேல்நிலைப் பள்ளி
- கொங்கு வேளாளர் மேல்நிலைப் பள்ளி
- சாகர் பன்னாட்டுப் பள்ளி
- ஸ்ரீ சுவாமி விவேகானந்தா மேல்நிலைப்பள்ளி
- காருண்யா வித்யாபவன் மெட்ரிக் மேல்நிலைப்பள்ளி

### கல்லூரிகள்
- கொங்கு பொறியியல் கல்லூரி
- நந்தா பொறியியல் கல்லூரி
- அரசு ஈரோடு மருத்துவக் கல்லூரி

## வழிபாட்டுத் தலங்கள்

1.பெருந்துறை முனியப்பசாமி கோயில்  

2. கோட்டை மாரியம்மன் கோயில்  

3. சோழீசுவரர் கோயில்  

4. செல்லாண்டியம்மன் கோயில்
# கத்தரித்தல் (தாவரவியல்)

தாவரங்களின் அங்குரத்தொகுதியில் அல்லது வேர்த்தொகுதியில் தெரிவு செய்யப்பட்ட பகுதிகளை நீக்குதல் **கத்தரித்தல்** (Pruning) எனப்படும்.  

## கத்தரித்தலின் நோக்கங்கள்
- உற்பத்தியின் அளவை அதிகரித்தல்
- உற்பத்தியின் தரத்தைக்கூட்டுதல்
- பூஞ்செடிகளின் வடிவமைப்புகளை சீர் செய்தல்
- இறந்த நோயுற்ற கிளைகளை அகற்றுதல்

## கத்தரித்தலின் வகைகள்

### தலையகற்றல்
தாவரத்தின் உச்சிப்பகுதி நீக்கப்படுவதன் மூலம் உச்சியாட்சி அழிக்கப்பட்டு கக்கவரும்புகளின் வளர்ச்சி தூண்டப்படுகிறது.இதன் மூலம் உயரத் குறைந்த அடர்த்தி கூடிய தாவரங்கள் பெறப்படுகின்றது. இதனால் தாவரங்களின் பராமரிப்புச் சுலபமாக்கப்படுவதுடன் கூடிய விளைச்சலையும் பெற முடிகிறது.மா, தோடை, தேயிலை, பூஞ்செடிகளில் இச்செயற்பாடு பொதுவாக கைக் கொள்ளப்படும்.  

### ஐதாக்கல்
கிளைகள், இலைகள், பூக்கள், காய்கள் என்பவற்றின் செறிவு குறைக்கப்படுதல் ஐதாக்கல் ஆகும்.  

### பாதிக்கப்பட்ட பகுதிகளை நீக்குதல்
- கிளைகள் இலைகள் என்பன குறைக்கப்படுவதன் நோக்கம்:- வினைத்திறனற்ற இலைகளும் கிளைகளும் அகற்றப்படுவதனால் எல்லாப்பகுதிகளுக்கும் ஒளி ஊடுருவும், மரத்தின் கிளைச் சுமை குறைக்கப்படுவதானால் முறிந்து விழும் அபாயம் குறையும், நிமிர்ந்த தாவரங்களைப் பெறலாம், பதிய வளர்ச்சி குறைவதனால் காய்த்தல், பூத்தல் தூண்டப்படும்.
- பூக்கள் காய்கள் குறைக்கப்படுவதன் நோக்கம்:- காய்களின் எண்ணிக்கை அதிகரிக்கும் போது அதன் பருமன் குறையும். இதனால் சந்தை வாய்ப்பு குறையும். எனவே காய்கள், பூக்கள் குறைக்கப்பட்டு பருமன் அதிகரிக்கப்படுகிறது.

### கவாத்து
பழமரங்களில் புதிதாக உருவாகும் துளிர்களில் தான் பூ உருவாகி பின்னர் காயாகி கனியாகும், அவ்வாறு புதிய துளிர்களைத் துளிர்க்கச் செய்ய பழைய வேண்டாத காய்ந்த கிளைகளை வெட்டி அப்புறப்படுத்துதலே கவாத்து செய்தல் ஆகும். தற்போது கவாத்து என்பது **கிளை படர்வு மேலாண்மை** என்ற சொல் மூலமும் அறியப்படுகிறது.  

## கத்தரித்தலுக்குள்ளாகும் தாவரங்களும் பகுதிகளும்
1. தண்டு - பூஞ்செடி, எலுமிச்சை, தோடை
1. வேரகற்றல் - தோடை,மா, கொய்யா
1. இலையகற்றல் - மிளகு,பூஞ்செடி
1. பூவகற்றல் - ஓக்கிட், அந்தூரியம், திராட்சை
1. தந்தகற்றல் - கொடித்தோடை, திராட்சை
1. காய் கத்தரித்தல் - பப்பாசி, திராட்சை

## கத்தரித்தலின் நன்மைகள்
- தாவரத்தின் சகல பகுதிகளுக்கும் சீரான ஒளி, போசணை கிடைப்பதால் உணவுத் தேக்கம் ஏற்பட்டு கனிகட்டல் தூண்டப்படும்.
- பூச்சிப் பீடைக்கட்டுப்பாடு இலகுவாக்கப்படும்.
- இறந்த நோயுற்ற, பலவீனமான கிளைகளை அகற்றலாம்.
- வேண்டிய உயரம் மற்றும் அமைப்பில் தாவரத்தைப் பேணலாம்.
- விளைச்சலைக் கூட்டுவதுடன் விளைவின் தரத்தையும் பேணலாம்.

## கத்தரித்தல் உபகரணங்கள்
### கத்தரிகோல்
கிளைகளை வெட்டுவதற்கென்றே இரு கைகளாலும் பலமுடன் அழுத்தி வெட்டும் வசதி உடைய கத்தரிகோல்.  

### சுனப்பு வெட்டறுவாள்
நன்கு சுனப்பு உடைய வெட்டறுவாள் கொன்டும் கிளைகளை வெட்டி நீக்கலாம், அவ்வாறு அறுவாள் கொண்டு கிளைகளை வெட்டும்போது கிளையில் பிளவு ஏற்படாதவாறு வெட்டவேண்டும்.
# தமிழர் திருமணமும் இனமானமும் (நூல்)



**தமிழர் திருமணமும் இனமானமும்** என்ற நூல் பேராசிரியர் க. அன்பழகன் எழுதிய நூலாகும். இந்நூலை பூம்புகார் பதிப்பகத்தாரால் 1993இல் வெளியிடப்பட்டது.  

## நூலின் பொருள்

தமிழரின் திருமணங்கள் சங்க காலத்தில் எப்படி நடந்தது என்பது முதல், பிறகு எவ்வாறு அவை மாறின என்றும், சடங்குகளுடன் செய்யப்படும் ஆரிய திருமணமுறையின் பொருத்தமின்மை பற்றியும்,அத்திருமணங்களில் ஓதப்படும் மந்திரங்களில் உள்ள ஆபாசத்தன்மை பற்றியும்,தமிழர் திருமணங்கள் எவ்வாறு நடக்கவேண்டும் என்று விளக்கமாக இந்நூல் எழுதப்பட்டுள்ளது.  

## நூல் வரலாறு

இந்நூல் எதனால் எழுதப்பட்டது என்பதை நூலின் முன்னுரையில் எழுதியுள்ளார்: *ஆங்காங்கு எனது திருமண உரையைக் கேட்டுக் கொண்டு மகிழ்ந்த நண்பர் பலர் அந்த உரைகளைத் தொகுத்து வெளியிடுமாறு விரும்பினர். நானும் இசைந்தேன். ஆனால் ஒவ்வொரு திருமணத்திலும் ஆங்காங்கு சூழலுக்கு ஏற்ப பேசுவதாலும், சில செய்திகள் திரும்பத் திரும்ப இடம்பெற நேர்வதாலும், தொகுப்பினும் அது கொள்கை விளக்கும் நோக்கத்தினை நிறைவுசெய்யாது என்பதை உணர்ந்தேன்*  
*திருமணங்கள் பலவற்றிற்கு அழைக்கப்படும்போது, அத்திருமணத்திற்கு செல்ல இயலாத நிலை ஏற்படும்போது, என் அன்பார்ந்த வாழ்த்துச் செய்தியை அனுப்பி வைத்து மகிழ்கிறேன் என்றாலும் ஒரு திருமணத்தில் பேசக்கூடிய கருத்துக்களை,மணமக்களும் மற்றவரும் அறிந்துகொள்ளச் செய்திட ஏற்றதொரு நூல் பயன்படும் என உள்ளங்கொண்டேன்*. என இந்நூலை எழுதுவதற்கான காரணத்தை குறிப்பிட்டுளாளார்.  

## நூலின் நோக்கம்

"திருமணங்களில் வைதீக நெறியைக் கைவிட்டுப் புரோகிதரையும்,வடமொழியையும் விலக்கிச் சீர்திருத்த முறையை ஏற்று நடத்துவதன் நோக்கத்தையும், பயனையும் விளக்குவதும்,அப்படிச் செய்வதற்குத் தயங்குபவர்களின் ஐயங்களையும் அச்சங்களையும் போக்குவது இந்நூலின் நோக்கம்" என்று முன்னுரையில் குறிப்பிடுகிறார்.  

இந்நூலின் உட்பொருள்கள் 39 தலைப்புகளில் விரிவாக இடம்பெற்றுள்ளன.
# ஆத்திரேலியத் தலைநகரங்களின் பட்டியல்

**ஆத்திரேலியாவில் எட்டுத் தலைநகரங்கள்** உள்ளன. இவை அனைத்துமே துணை தேசிய அளவிலானவை. ஆத்திரேலியக் கூட்டமைப்பின் தலைநகரமாக 1901 முதல் 1927 வரை மெல்பேர்ண் விளங்கியது. 1927இல் புதியதாக கான்பரா நகரம் உருவாக்கப்பட்ட பின்னர் அதுவே தேசியத் தலைநகரமாக உள்ளது.  

ஒவ்வொரு தலைநகரத்திலும் தனது ஆள்புலத்திற்குண்டான நகர, உள்ளாட்சி சட்டவாக்க, நீதி மற்றும் நிர்வாக முறைமை செயலாக்கப்படுகின்றன. மாநில மற்றும் ஆள்புலத் தலைநகரங்கள் தங்கள் பகுதிகளில் உள்ள மிகுந்த மக்கள்தொகை மிக்க நகரமாகவும் திகழ்கின்றன. ஆத்திரேலியாவின் கடல்கடந்த ஆள்புலமான நோர்போக் தீவிற்கு அலுவல்முறை தலைநகரமாக கிங்சுடன் உள்ளது; இருப்பினும் இது அரசு நிர்வாகத்தின் மையமாக மட்டுமே உள்ளது. *நடைமுறைப்படியான* தலைநகரமாக **பர்ன்ட் பைன்** உள்ளது.  


**ஆத்திரேலியாவின் மாநில, ஆள்புல தலைநகரங்கள்**

| ஆட்சிப்பகுதி | தலைநகரம் | நகர மக்கள்தொகை | மாநில/ஆள்புல மக்கள்தொகை | மாநிலத் தகுதி பெற்ற நாள் | தலைநகரமாக எப்போதிலிருந்து | படிமம் |
| --- | --- | --- | --- | --- | --- | --- |
| ஆஸ்திரேலியா மற்றும்
ஆத்திரேலியத் தலைநகர ஆள்புலம் | கான்பரா* | 381,488 | 1911 | 1913 |  |  |
| நியூ சவுத் வேல்ஸ் | சிட்னி | 4,757,083 | 7,410,399 | 1788 | 1788 |  |
| விக்டோரியா | மெல்பேர்ண் | 4,347,955 | 5,739,341 | 1851 | 1851 | மெல்பேர்ண் தொடுவானக் காட்சி]] |
| குயின்ஸ்லாந்து | பிரிஸ்பேன் | 2,238,394 | 4,656,803 | 1859 | 1860 |  |
| மேற்கு ஆஸ்திரேலியா | பேர்த் | 1,972,358 | 2,519,321 | 1829 | 1829 |  |
| தெற்கு ஆஸ்திரேலியா | அடிலெய்டு | 1,291,666 | 1,670,827 | 1842 | 1856 |  |
| தாசுமேனியா | ஹோபார்ட் | 217,973 | 513,159 | 1825 | 1826 |  |
| வட ஆள்புலம் | டார்வின் | 136,245 | 240,759 | மாநிலத் தகுதி எட்டவில்லை** | 1911 | } |

கான்பரா ஆத்திரேலியாவின் தலைநகரமாக உள்ளபோதும் ஆத்திரேலியத் தலைநகர ஆள்புலத்தின் அலுவல்முறையான தலைநகராக கருதப்படவில்லை; ஆள்புலத்தினுள் உள்ளதோர் முதன்மை குடியிருப்பாகவும் ஆள்புலமாகவும் கருதப்படுகின்றது.  
1911இல், தெற்கு ஆத்திரேலியா வட ஆள்புலத்தை ஆளும் பொறுப்பை ஆத்திரேலியப் பொதுநலவாய அரசிற்கு மாற்றியது. 1978இல் இதற்கு தன்னாட்சி நிலை வழங்கப்பட்டாலும் பொதுநலவாய விதிகளின்படி இது ஓர் ஆள்புலமாக, மாநிலமாக அல்ல, மட்டுமே கருதப்படுகின்றது.  

## மேற்சான்றுகள்
# பரத்வாஜ் ரங்கன்


**பரத்வாஜ் ரங்கன்** (Baradwaj Rangan) ஒரு இந்தியத் திரைப்பட விமர்சகரும் தி இந்து (ஆங்கிலம்) நாளிதழின் துணை செய்தியாசிரியரும் ஆவார். மேலும் இவர் ஆசிய இதழியல் கல்லூரியில் திரைப்படம் குறித்தான ஒரு பாடத்தையும் நடத்திவருகிறார். இவர் 53-வது தேசியத் திரைப்பட விருதுகளில் "சிறந்த திரைப்பட விமர்சகருக்கான" விருதை வென்றுள்ளார்..  

## வசன கர்த்தாவாக
காதல் 2 கல்யாணம் என்கிற திரைப்படத்திற்கு வசனம் எழுதியுள்ளார். இத்திரைப்படம் இன்னும் வெளியாகவில்லை.  

## புத்தக ஆசிரியராக
பரத்வாஜ் ரங்கன் சினிமா தொடர்பான புத்தகங்களையும் எழுதியுள்ளார்.  
- மணிரத்னம் படைப்புகள்: ஓர் உரையாடல். தமிழில்: அரவிந்த் சச்சிதானந்தம்
- Dispatches From The Wall Corner: A Journey through Indian Cinema
# டிரான்சுஆசியா ஏர்வேசு பறப்பு 235


மேலெழும்பிய இரண்டு நிமிடங்களில் வானூர்தி ஓட்டுநர்கள் வானூர்தியின் இடதுபுற பொறியில் தீப்பிடித்ததாக அறிவித்தனர். பறப்பு 235 மிகக்கூடிய உயரமாக 1,050&nbsp;அடி ஏறிய பின்னர் சரியத் தொடங்கியது. விரைந்து இடப்புறம் சாய்ந்த வானூர்தி தனது இடது இறக்கையால் வாடகையுந்தி ஒன்றையும் தரைப்பாலமொன்றையும் இடித்து வீழ்ந்தது.  

ஓராண்டுக்குள்ளேயே டிரான்சுஆசியா ஏடிஆர் இரக வானூர்தி ஒன்று இவ்வாறு விபத்திற்குள்ளாவது இரண்டாம் முறையாகும். முன்னதாக பறப்பு 222 விபத்திற்குள்ளாகி உள்ளது.  

## விபத்திற்குப் பின்பான மீட்புப்பணி
வானூர்தி மீட்கை.]]  
தாய்பெய் தீயணைப்புத்துறை மீட்புப் பணிகளை மேற்கொண்டனர்; பகுதி மூழ்கியிருந்த வானூர்திக் கட்டகத்திலிருந்து மக்களை மீட்டு காற்றடைத்த படகுகள் மூலம் கரைக்குச் சேர்த்தனர். விபத்துநாளின் இரவு எட்டு மணிக்கு மீட்புக்குழுவினர் எடைதூக்கிகளை பயன்படுத்தி வானூர்திக் கட்டகத்தின் பெரும்பகுதியை வெளியே எடுத்தனர்.  

## வானூர்தி

விபத்தில் சிக்கிய வானூர்தி ஏடிஆர் 72-600 இரட்டை சுழல்விசை முந்துகை இரகம், பதிவெண் B-22816, MSN 1141 ஆகும். இது தனது முதல் பறப்பை மார்ச்சு 28, 2014 அன்று மேற்கொண்டது. டிரான்சுஆசியா ஏர்வேசுக்கு ஏப்ரல் 15, 2014இல் வழங்கப்பட்டது.  

## பயணிகளும் பணியாளர்களும்
வானூர்தியில் 53 பயணிகளும் 5 பணியாளர்களும் பயணித்தனர். விபத்திலிருந்து 15 பேர் காப்பாற்றப்பட்டுள்ளனர்.  

| மொத்தம் |
| --- |

## மேற்சான்றுகள்

## வெளியிணைப்புகள்

- 
- டிரான்சுஆசியா ஏர்வேசு
  - "復興航空說明稿 "
  - "復興航空說明稿 2014.07.23
  - Notice.html
- விபத்தின் படங்கள்--துவிட்டரிலிருந்து
- Article showing van and another video of the crash
# கொத்தமங்கலம் சீனு


**கொத்தமங்கலம் சீனு** (பெப்ரவரி 17, 1910 - ஆகத்து 30, 2001) தமிழ் நாடகத், திரைப்பட நடிகரும், கருநாடக இசைப் பாடகரும் ஆவார்.  

## வாழ்க்கைக் குறிப்பு
வி. எஸ். சீனிவாசன் என்ற இயற்பெயர் கொண்ட கொத்தமங்கலம் சீனு, மதுரைக்கு அருகேயுள்ள வற்றாயிருப்பு என்ற ஊரைப் பிறப்பிடமாகக் கொண்டவர். கருநாடக இசையில் பயிற்சி பெற்ற சீனு பிழைப்பைத் தேடி செட்டிநாடு பகுதியில் உள்ள கொத்தமங்கலம் வந்தார். ஆரம்பத்தில் கிராமபோன் இசைத்தட்டுகளில் இவரது பாடல்கள் வெளிவந்தன. பின்னர் பாடகரும் நடிகருமான கொத்தமங்கலம் சுப்புவுடன் இணைந்து நாடகங்களில் நடித்து வந்தார். கருநாடக இசைக் கச்சேரிகளை நடத்தி வந்ததோடு, மாணவர்களுக்கு இசைப் பயிற்சியும் கொடுத்து வந்தார்.  

இவரது குரல் இனிமை இவரை தமிழ்த் திரையுலகிற்கு அறிமுகப்படுத்தியது. இவர் நடித்த முதல் திரைப்படம் *சாரங்கதாரா*. இது 1935 ஆம் ஆண்டில் வெளிவந்தது. இவர் நடித்து வெளிவந்த திரைப்படங்களில் தாசி அபரஞ்சி, பக்த சேதா, விப்ரநாராயணா போன்றவை குறிப்பிடத்தக்கவை ஆகும். இவரது கடைசித் திரைப்படம் துளசி ஜலந்தர். இது 1947 ஆம் ஆண்டில் வெளிவந்தது. 1947 இற்குப் பின்னர் இவர் கிட்டத்தட்ட 40 ஆண்டுகள் வரை வாழ்ந்திருந்தாலும், இதற்குப் பின்னர் அவர் எந்தத் திரைப்படங்களிலும் நடிக்கவில்லை.  

பிற்காலத்தில் இவர் வானொலியிலும், மேடைக் கச்சேரிகளிலும் பாடி வந்தார்.  

## நடித்த திரைப்படங்கள்
- சாரங்கதாரா (1935)
- விப்ரநாராயணா (1938)
- திருமங்கை ஆழ்வார் (1940)
- மணிமேகலை (1940)
- சூர்யபுத்ரி (1941)
- கச்சதேவயானி (1941)
- சோகாமேளர் (1942)
- கிருஷ்ணபிடாரன் (1942)
- தாசி அபரஞ்சி (1944)
- சகடயோகம் (1946)
- பொன்னருவி (1947)
- ஏகம்பவாணன் (1947)
- மகாத்மா உதங்கர் (1947)
- துளசி ஜலந்தர் (1947)
# கீலுங் ஆறு



**கீலுங் ஆறு** வட தாய்வானில் அமைந்துள்ள ஓர் ஆறாகும். பிங்கி மாவட்டத்தில் அமைந்துள்ள ஜிங்டொங் நகரில் வடமேற்குப் பகுதியில் உள்ள மலைகளில் இருந்து இவ்வாறு ஊற்றெடுக்கின்றது. இது பின்பு ரிஃப்ட் கணவாயில் விழுகின்றது. இறுதியில் இது தம்சுயு ஆற்றுடன் கலக்கின்றது.  

## மாசடைவு
கழிவுப் பொருட்கள், தொழில்துறை மாசு (சட்டவிரோதமான) என்பவற்றால் இது மாசுபடுத்தப்படுகின்றது.  

## நிகழ்வுகள்
பெப்ரவரி 04, 2015 அன்று டிரான்சுஆசியா ஏர்வேசு பறப்பு 235 இவ்வாற்றில் விழுந்து விபத்துக்குள்ளானது.
# கே. என். சொக்சி


**கே. என். சொக்சி** (*K. N. Choksy*) என அழைக்கப்படும் **கைர்சாஸ்ப் நாரிமன் சொக்சி** (*Kairshasp Nariman Choksy*, 7 பெப்ரவரி 1933 - 5 பெப்ரவரி 2015) இலங்கை சனாதிபதி வழக்கறிஞரும், அரசியல்வாதியும், முன்னாள் நாடாளுமன்ற உறுப்பினரும் ஆவார்.  

இவர் 2001 முதல் 2004 ஆம் ஆண்டு வரை பிரதமர் ரணில் விக்கிரமசிங்கவின் அரசில் நிதி அமைச்சராகப் பணியாற்றினார். 1993 முதல் 1994 வரை அரசுத்தலைவர் டிங்கிரி பண்டா விஜயதுங்காவின் அரசில் அரசியலமைப்பு மற்றும் அரச விவகாரங்களுக்கான அமைச்சராகவும் பணியாற்றினார். 1989 முதல் 2010 வரை நாடாளுமன்ற உறுப்பினராகவும் இருந்துள்ளார்.  

## வாழ்க்கைச் சுருக்கம்
சொக்சி இலங்கையின் மிகச் சிறுபான்மை இனங்களில் ஒன்றான பார்சி இனத்தைச் சேர்ந்தவர். இவரின் தந்தை வழிப் பாட்டனார் 1880களில் மும்பையின் மேற்குப் பகுதியில் உள்ள சூரத்து நகரில் இருந்து இலங்கையில் குடியேறியவராவார். கொழும்பில் தேங்காய் எண்ணெய் தொழிற்சாலை ஒன்றை நிறுவினார். சொக்சியின் தந்தை நாரிமன் கே. சொக்சி ஒரு வழக்கறிஞராவார்.  

கொள்ளுப்பிட்டியில் உள்ள புனித தோமையர் ஆரம்பப் பாடசாலையிலும், பின்னர் கல்கிசை புனித தோமையர் கல்லூரியிலும் கல்வி கற்ற சொக்சி சட்டக் கல்வி பயின்று 1958 இல் வழக்கறிஞரானார். 1981 இல் சனாதிபதி சட்டத்தரணியாக நியமிக்கப்பட்டார்.  

## அரசியலில்
1989 இல் தேசியப் பட்டியல் மூலம் நாடாளுமன்ற உறுப்பினராக நியமிக்கப்பட்டார். 2001 முதல் 2004 நிதி அமைச்சராகவும், 1993 முதல் 1994 வரை அரசியலமைப்பு மற்றும் அரச விவகாரங்களுக்கான அமைச்சராகவும் பணியாற்றினார்.  

## குடும்பம்
சொக்சி மும்பையச் சேர்ந்த ஃபிரெனி கூப்பர் என்பவரைத் திருமணம் புரிந்தார். இவர்களுக்கு மூன்று ஆண் பிள்ளைகள். மூத்தவர் ஜம்சீது மத்திய யூரேசியப் படிப்புகளுக்கான பேராசிரியராகப் பணியாற்றுகிறார். சரத்துத்திர சமய அறிஞருமான இவர் பல நூல்களை எழுதியுள்ளார். இரண்டாவது மகன் வாசிங்டனில் உள்ள அமெரிக்க வணிகக் கழகத்தின் பணிப்பாளராகப் பணியாற்றுகிறார். மூன்றாவது மகன், விசுதாஸ்ப் கொழும்பில் வழக்கறிஞராகப் பணியாற்றுகிறார்.
# ஷர்ல்டோ கோப்லே



**ஷர்ல்டோ கோப்லே** (பிறப்பு: 27 நவம்பர் 1973) என்பவர் தென்னாப்பிரிக்க நாட்டு நடிகர், தயாரிப்பாளர் மற்றும் திரைப்பட இயக்குநர் ஆவார். இவர் டிஸ்ட்ரிக்ட் 9, எலைசியம், யூரோபா ரிப்போர்ட், ஓல்ட்பாய், மலேபிசென்ட், சேப்பீ போன்ற திரைப்படங்களில் நடித்துள்ளார். இவர் பவர்ஸ் என்ற தொலைக்காட்சித் தொடரிலும் நடித்துள்ளார். இவர் நடித்த டிஸ்ட்ரிக்ட் 9 என்ற திரைப்படம் அகாதமி விருதுக்கு பரிந்துரைக்கப்பட்டது என்பது குறிப்பிடத்தக்கது.  

## திரைப்படங்கள்
- 2009: டிஸ்ட்ரிக்ட் 9
- 2010: தி ஏ-டீம்
- 2013: எலைசியம்
- 2013: யூரோபா ரிப்போர்ட்
- 2013: ஓல்ட்பாய்
- 2013: ஓபன் க்ரேவ்
- 2014: மலேபிசென்ட்
- 2015: சேப்பீ
# தேவ் பட்டேல்



**தேவ் பட்டேல்** (பிறப்பு: 23 ஏப்ரல் 1990) ஒரு இங்கிலாந்து நாட்டுத் திரைப்பட நடிகர் ஆவார். இவர் சிலம்டாக் மில்லியனயர், தி செகண்ட் பெஸ்ட் எசோடிக் மரிகோல்ட் ஹோட்டல், சேப்பீ போன்ற பல திரைப்படங்களில் நடித்துள்ளார். இவர் தி நியூஸ் ரூம் போன்ற தொலைக்காட்சித் தொடர்களிலும் நடித்துள்ளார்.  

இவர் நடித்த சிலம்டாக் மில்லியனயர் என்ற திரைப்படம் மிகப் பெரிய அளவில் வெற்றி அடைந்ததன் மூலம் மிகவும் பரிச்சியமான நடிகர் ஆனார். இந்தத் திரைப்படம் பல அகாதமி விருதுகளை வென்றுள்ளது.  

## ஆரம்பகால வாழ்க்கை
தேவ் பட்டேல் 23 ஏப்ரல் 1990ஆம் ஆண்டு லண்டன் இங்கிலாந்தில் பிறந்தார். இவரது தந்தை ராஜ் மற்றும் தாய் அனித ஆவார்கள். இவர் இந்திய நாட்டைச் சேர்ந்த குஜராத்தி இனத்தைச் சேர்ந்தவர். இவர் இந்து மத நம்பிக்கை உள்ளவர்.  

## திரைப்படங்கள்
- 2008: சிலம்டாக் மில்லியனயர்
- 2010: *The Last Airbender*
- 2012: *The Best Exotic Marigold Hotel*
- 2012: *About Cherry*
- 2014: *The Road Within*
- 2015: தி செகண்ட் பெஸ்ட் எசோடிக் மரிகோல்ட் ஹோட்டல்
- 2015: சேப்பீ
- 2016: த மேன் ஹூ நியூ இன்ஃபினிட்டி
- 2016: லயன் (தயாரிப்பில்)

## சின்னத்திரை
- 2007-2008: ஸ்கின்ஸ்
- 2009: மிஸ்டர் லெவன்
- 2012-2014: தி நியூஸ் ரூம்
# சமூகவியல்களுக்கான ஆய்வுமுறைகள் (நூல்)

**சமூகவியல்களுக்கான ஆய்வுமுறைகள்** எசு. இரத்தினம் எழுதிய நூலாகும்.  

## நூலாசிரியர்
எசு. இரத்தினம், சேலம் அரசு கலைக்கல்லூரியில் பணிபுரியும் பேராசிரியர் ஆவார்.  

## பதிப்பு விவரங்கள்
இந்நூலினை, நியூ செஞ்சுரி புக் அவுசு வெளியிட்டுள்ளது. இந்நூலின் முதற் பதிப்பு அக்தோபர் 2009 இல் வெளி வந்தது, பக்கங்கள் 175.  

## நூலின் அறிமுகவுரை
இந்நூலின் அறிமுகவுரையை நூலாசிரியரே எழுதியுள்ளார். இந்நூல் சமூகவியல் துறை சார்ந்த மாணவர்களின் ஆய்வுமுறைக் கல்விக்கான நூல் என்று குறிப்பிட்டுள்ளார்.  

## நூல் உள்ளடக்கம்
இந்நூலில் பதினேழு இயல்கள் உள்ளன. கல்லூரி, பல்கலைக்கழகத்தைச் சார்ந்த சமூகவியல் மாணவர்கள் எவ்வாறு தங்கள் பாடத்திட்டம் சார்ந்த ஆய்வுகளை முன்னெடுக்க வேண்டும் என்பதை ஆசிரியர் விவரித்துள்ளார்.  

நூலாசிரியர் பின்வரும் இயல் வகைமையின்படி நூலை விளக்கியுள்ளார்,  
1. ஆய்வு முறைமையில் இயல்புகளும், முக்கியத்துவமும்,
1. ஆய்வுகளின் வகைகள்,
1. ஆராய்ச்சிகளின் முக்கியத்துவம்,
1. ஆய்வுத் தலைப்பினைத் தேர்ந்தெடுத்தல்,
1. சமுதாய ஆய்வுகளில் கோட்பாடுகளும் உண்மைகளும்,
1. கருதுகோள் உத்தேச முடிவு- புனைகோள்,
1. ஆய்வு வடிவமைப்பு,
1. கூறு வடிவமைப்பு,
1. விவரம் திரட்டுதல்
1. அளவை நுட்பங்கள்,
1. விவரங்களை முறைப்படுத்துதலும் பகுப்பாய்வு செய்தலும்,
1. விவரங்களை பகுப்பாய்வு செய்தலும், பொருள் அறிதலும்,
1. ஆய்வறிக்கை தயாரித்து அளித்தல்,
1. துணை நூற்பட்டியல்
1. சுருக்க விளக்கங்கள்,
1. அடிக்குறிப்புகள்,
1. கணிப்பொறி ஆய்வுகளில் கணினியின் பங்கு.

ஒவ்வொரு இயலிலும் அதன் துணைத் தலைப்புகளிலும் ஆசிரியர் சான்றுகளுடன் சமூகவியல் ஆய்வுகளை முன்னெடுப்பதற்கான அடிப்படை விவரங்களை வழங்கியுள்ளார்.  

## மேள்கோள்கள்
# பெரியார் கணினி (நூல்)

**பெரியார் கணினி** என்னும் நூல் பேராசிரியர் மா. நன்னன் அவர்களின் ஆக்கம் ஆகும். இந்நூலில் பெரியாரின் கருத்துகள் காலவரிசையிலும்,பொருள்வரிசையிலும் திரட்டப்பட்டுள்ளன. ஆய்வாளர்களுக்கு அவர்களின் பணியை எளிதாக்கும் விதத்தில் இந்நூல் உள்ளது. இந்நூலை கையாள வசதியாக இருதொகுதிகளாகக் கட்டமைக்கப்பட்டுள்ளது. முதற்பதிப்பாக 1996 மார்சில் பூம்புகார் பதிப்பகம் வெளியி்ட்டது.இரண்டாம் பதிப்பாக ஞாயிறுபதிப்பகம் 1998 இல் வெளியிட்டுள்ளது.  

## நூலின் அமைப்பு

முதற் பகுப்புகள், அவற்றின் துணைப் பகுப்புகள், சில துணைப் பகுப்புகளுக்குக் கிளைப் பகுப்புகள் என வகுத்துக் கொண்டு பெரியாரின் கருத்துகள் திரட்டப்பட்டுள்ளன. முதற் பகுப்புகள் மட்டும் அகரவரிசையில் அடுக்கப்பட்டுள்ளன. பெரியாரின் கருத்துக் கனிகள் யாவும் அவை வெளிவந்த கால அடிப்படையில் அடுக்கப்பட்டுள்ளன. சான்றாகக் கடவுள்பற்றிப் பெரியார் 1929 இல் என்ன சொன்னார்; 1930, 42, 55, போன்ற பிற காலங்களில் அவர் அதுபற்றி எத்தகைய கருத்துகளை வெளியிட்டார் என்பனவற்றை முறைப்படி அறிந்து கொள்ள இது தோதாக இருக்கக்கிறது. மதுவிலக்கு தேவை என்று பேசிய பெரியார் பிற்காலத்தில் அதற்கு மாறாகப் பேசி இருப்பதையும் அறியலாம்.  

## தொகுப்புகளின் எண்ணிக்கை

இதில் மொத்தம் பெரியாரின் கருத்துகள் 48 தலைப்புகளில் முதற் பகுப்புகளாகவும், பிறகு 309 துணைப்பகுப்புகளும்,11 கிளைப்பகுப்புகளும் அடங்கியுள்ளன. இம் மூவகைப் பகுப்புகளிலுமாக மொத்தம் 4884 கருத்துக் கனிகள் அடங்கியுள்ளன.
# லூசோன்



**லூசோன்** (*Luzon*) பிலிப்பீன்சிலுள்ள மிகப்பெரியதும் மக்கள்தொகை மிக்கதுமான தீவு. தீவுக் கூட்டத்தின் வடகோடியில் அமைந்துள்ள இத்தீவு, நாட்டின் பொருளியல், அரசியல் மையமாக விளங்குகின்றது. நாட்டின் தலைநகரம் மணிலா இத்தீவில் உள்ளது. 2010 கணக்கெடுப்பின்படி 48 மில்லியன் மக்கள்தொகை உள்ள இத்தீவு  
## மேற்சான்றுகள்
# விசயன் தீவுகள்



**விசயன் தீவுகள்** அல்லது **விசயசு** (*Visayas*) பிலிப்பீன்சின் மூன்று முதன்மையான தீவுக்கூட்டங்களில் ஒன்றாகும்; மற்றவை மின்டனாவ், லூசோன் ஆகும். விசயசு முதன்மையாக விசயன் கடலைச் சூழ்ந்துள்ள பல தீவுகளால் ஆனது; சூலு கடலின் வடகிழக்குக் கோடியாகவும் விசயசு கருதப்படுகின்றது. இத்தீவுக் கூட்டக் குடிகள் *விசயன்கள்* எனப்படுகின்றனர்.  

## மேற்சான்றுகள்